text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Sosialu mi\u00f0larnir geva okkum betri politikarar"}, {"text_idx": "#000005", "text": "Mi\u00f0lafr\u00f8\u00f0ingar og samskiftisra\u0301\u00f0gevar tykjast vera a\u0301 einum ma\u0301li um, at sosialu mi\u00f0larnir fara at sp\u00e6la ein sto\u0301ran leiklut i\u0301 valstri\u0301\u00f0unum til fo\u0301lkatings- og l\u00f8gtingsvali\u00f0. Eg meldi meg upp i\u0301 ko\u0301ri\u00f0 og sta\u00f0festi, at vali\u00f0 kann vinnast a\u0301 Facebook. Besta d\u00f8mi er Barack Obama. Hann bru\u0301kti b\u00e6\u00f0i Facebook, Twitter og YouTube i\u0301 valstri\u0301\u00f0num, fo\u0301r u\u0301t til fo\u0301lk og m\u00f8tti teimum i\u0301 eygnah\u00e6dd. Hetta sp\u00e6ldi sto\u0301ran leiklut i\u0301 hansara valsigri, so sja\u0301lvandi kann man vinna vali\u00f0 i\u0301 F\u00f8royum eisini. Men upp aftur l\u00e6ttari kann vali\u00f0 tapast a\u0301 Facebook."}, {"text_idx": "#000006", "text": "Eg eri to\u0301 sannf\u00f8rdur um, at sosialu mi\u00f0larnir i\u0301 \u00f8llum f\u00f8rum geva okkum betri politikarar."}, {"text_idx": "#000007", "text": "Eitt er heilt greitt, Facebook hevur broytt politiska kjaki\u00f0. Fyrr kundi tu\u0301 hava eina politiska fasadu, tu\u0301 skuldi duga eitt slag av retorikki og at tosa vi\u00f0 poilitiska journalistin. Tu\u0301 visti n\u00f8kulunda, hv\u00f8rjar sjey spurningar, tu\u0301 skuldi svara, og tu\u0301 hev\u00f0i svarini kla\u0301r. Nu\u0301 koma spurningarnir fra\u0301 \u00f8llum si\u0301\u00f0um, og hevur tu\u0301 ikki svara\u00f0 innan fyri ein ti\u0301ma, so fara fo\u0301lk at ivast i\u0301, um tu\u0301 yvirh\u00f8vur hevur eitt svar.\nFacebook krevur eisini, at tu\u0301 ert reellur, ti\u0301 loypur tu\u0301 u\u0301ti\u0301, uttan at hava grund i\u0301 ti\u0301num ma\u0301li, so ver\u00f0ur tu\u0301 krossfestur av alsamt fleiri kritiskum eyglei\u00f0arum."}, {"text_idx": "#000008", "text": "Ta\u00f0 eru nu\u0301 try\u0301 a\u0301r si\u0301\u00f0an, at val var i\u0301 F\u00f8royum. Til by\u0301ra\u0301\u00f0svali\u00f0 2008 var ta\u0301verandi by\u0301ra\u0301\u00f0spolitikarin og fyrrverandi borgarstjo\u0301rin, Leivur Hansen, virkin i\u0301 sosialum mi\u00f0lum, og hann kla\u0301ra\u00f0i seg faktiskt heilt v\u00e6l, ho\u0301ast hetta fall hann a\u0301 valinum. Men try\u0301 a\u0301r eru li\u00f0in, og heimurin er broyttur. No\u0301gv fleiri bru\u0301karar og no\u0301gv st\u00f8rri partur av almenna kjakinum eru flutt inn a\u0301 Facebook, og sto\u0301ru ti\u0301\u00f0indasi\u0301\u00f0urnar geva m\u00f8guleika til at deila ti\u0301\u00f0indi a\u0301 Facebook. Dugir man at bru\u0301ka hesar m\u00f8guleikar, so kann man meiri enn so rudda s\u00e6r veg inn a\u0301 Ting."}, {"text_idx": "#000009", "text": "Men vali\u00f0 kann eisini tapast a\u0301 Facebook"}, {"text_idx": "#000010", "text": "Ta\u00f0 er heldur eingin ivi um, at vali\u00f0 eisini kann tapast a\u0301 Facebook. Ert tu\u0301 Ikki sterkur, so ver\u00f0ur tu\u0301 grilla\u00f0ur livandi, ti\u0301 tu\u0301 kanst ikki longur koma vi\u00f0 o\u0301grunda\u00f0um pa\u0301standum. Ti\u0301 fara tey, sum retoriskt eru illa fyri, og tey, sum ikki hava ney\u00f0ugu vitanina og evnini, at tapa. I\u0301 einum kjaki, har stutt er millum svarini, og a\u0301gangurin kann gerast \u00f8giligur, ma\u0301st tu\u0301 vera hvassur, sakligur og vitugur fyri ikki at standa eftir vi\u00f0 verri tru\u0301vir\u00f0i."}, {"text_idx": "#000011", "text": "Umframt at politikarar eru a\u0301 Facebook, so eru eisini sera no\u0301gv politiskt a\u0301huga\u00f0 virkin a\u0301 si\u0301\u00f0uni. Hesi hava nu\u0301 m\u00f8guleika at stu\u00f0la si\u0301num valevnum, umframt at stri\u0301\u00f0ast i\u0301mo\u0301ti mo\u0301ti valevnum, i\u00f0 umbo\u00f0a a\u00f0rar flokkar. Eitt nu\u0301 vi\u00f0 at seta spurnartekin vi\u00f0 tru\u0301vir\u00f0i\u00f0, brei\u00f0a u\u0301t lygis\u00f8gur og vi\u00f0 at fara eftir valevnum, i\u00f0 eru retoriskt illa fyri, ella sum ikki hava fullkomi\u00f0 innlit i\u0301 politisku ma\u0301l si\u0301ni. Somulei\u00f0is er nu\u0301 sera l\u00e6tt at vi\u0301sa a\u0301 tingvi\u00f0ger\u00f0ir og atkv\u00f8\u00f0ugrei\u00f0slur, har verandi politikararar ikki hava liva\u00f0 upp til lyfti si\u0301ni. Hetta setur sto\u0301r kr\u00f8v til okkara politikarar, i\u00f0 ver\u00f0a trykkroyndir a\u0301\u00f0renn vali\u00f0. Hetta eigur at geva okkum betri politikarar."}, {"text_idx": "#000012", "text": "Kunnu koma inn uttan Facebook"}, {"text_idx": "#000013", "text": "Tey sto\u0301ru kunnu kla\u0301ra seg uttan Facebook, ti\u0301 tey sleppa framat i\u0301 Degi og viku, valsendingum og \u00f8\u00f0rum traditionellum mi\u00f0lum, umframt at tey hava uppbakning frammanundan. Men tey kunnu missa atkv\u00f8\u00f0ur, um tey ordiliga dumma seg a\u0301 Facebook, ella um tey heilt halda seg burtur, ti\u0301 teirra lesarabr\u00f8v, politisku u\u0301tsagnir og atbur\u00f0ur ver\u00f0a eisini vi\u00f0gj\u00f8rd a\u0301 Facebook."}, {"text_idx": "#000014", "text": "Ta\u00f0 fer at krevja no\u0301gv at vinna a\u0301 Facebook, ti\u0301 \u00f8ll fara at ro\u0301pa hart, og ta\u0301 er ringt at ver\u00f0a hoyrdur. Hetta fer at krevja go\u0301\u00f0 retorisk evni og sto\u0301rt innlit i\u0301 mi\u00f0ilin, og hvussu hann ver\u00f0ur bru\u0301ktur.\nSamanumtiki\u00f0 er politiska samskifti\u00f0 i\u0301 valstri\u0301\u00f0num flutt fra\u0301 monologi og stirvnum dialogi til live-dialog, har tu\u0301 ma\u0301st vera skarpur politiskt og retoriskt.\nHetta ver\u00f0ur samstundis eitt sera perso\u0301nligt val, har floksdissiplinin kann fara av lagi, av ti\u0301 at \u00f8ll skulu og sleppa at svara fyri seg.\nTa\u00f0 ver\u00f0ur stuttligt at si\u0301ggja."}, {"text_idx": "#000015", "text": "Vallyfti og politiskar u\u0301tsagnir a\u0301 internetinum vera hangandi i\u0301 leitimaskinum, bloggum og i\u0301 sosialu mi\u00f0lunum. Hetta bindir politikarar a\u0301 ein ha\u0301tt, i\u00f0 vit ikki so\u0301u a\u0301\u00f0ur. T.d. si\u0301ggja vit javnan politisk mo\u0301tst\u00f8\u00f0ufo\u0301lk leggja leinkir til gomul videobrot og u\u0301tsagnir, i\u00f0 eru i\u0301 ands\u00f8gn vi\u00f0 verandi st\u00f8\u00f0una hja\u0301 politikarum. Hetta ska\u00f0ar tru\u0301vir\u00f0i hja\u0301 vi\u00f0komandi politikara. Vandi er fyri, at veljarin spyr, hvi\u0301 hann skal tru\u0301gva honum nu\u0301, ta\u0301 hann ikki helt ta\u00f0, i\u00f0 hann lova\u00f0i seinast."}, {"text_idx": "#000016", "text": "I\u0301 ti\u0301\u00f0ini a\u0301\u00f0renn sosialu mi\u00f0larnir, var ta\u00f0 bert hendinga fer\u00f0 onkur journalistur, i\u00f0 kanna\u00f0i seg fram til eitt gamalt lesarabr\u00e6v ella klipp u\u0301r Degi og viku og konfrontera\u00f0i politikaran vi\u00f0 brotin lyfti. Nu\u0301 er allur heimurin eitt sto\u0301rt researchli\u00f0."}, {"text_idx": "#000017", "text": "Andsagnir og brotin lyfti, i\u00f0 vera vi\u0301st fram a\u0301 sosialu mi\u00f0lunum, finna eisini veg inn i\u0301 si\u00f0bundnu mi\u00f0larnar, og a\u0301virka sostatt vi\u0301\u00f0ari enn bert a\u0301 t.d. Facebook."}, {"text_idx": "#000018", "text": "Ta\u00f0 er ikki vi\u0301st, at ta\u00f0, at gera si\u0301tt besta, er no\u0301g gott a\u0301 sosialu mi\u00f0lunum. Ein tann sterkasti eginleikin hja\u0301 hesum mi\u00f0lum er fer\u00f0. Ta\u00f0 er alti\u0301\u00f0 l\u00e6tt at reagera skjo\u0301tt, og ert tu\u0301 snarsintur, ella kanska ikki so v\u00e6l fyri retoriskt, kann ta\u00f0 gerast sera o\u0301heppi\u00f0, um tu\u0301 leggur okkurt u\u0301t i\u0301 einari kvikari vending."}, {"text_idx": "#000019", "text": "Ta\u00f0 er so l\u00e6tt at skriva okkurt a\u0301 Facebook, men ringt at taka ta\u00f0 aftur. Hetta hava longu fleiri politikarar veri\u00f0 noyddir at a\u0301sanna, b\u00e6\u00f0i her heima og u\u0301ti i\u0301 heimi. I\u0301 USA var herfyri eitt d\u00f8mi um ein politikara, i\u00f0 stutt sagt gj\u00f8rdi karaktersja\u0301lvmor\u00f0 via Twitter, ta\u0301 hann, antin av o\u0301vart ella i\u0301 ovfarak\u00e6ti, deildi fu\u0301lar myndir av s\u00e6r sja\u0301lvum vi\u00f0 konufo\u0301lk."}, {"text_idx": "#000020", "text": "Vit hava s\u00e6\u00f0 d\u00f8mi um politikarar, i\u00f0 royna at sty\u0301ra kjakinum a\u0301 Facebook, eitt nu\u0301 vi\u00f0 at strika kjakinnlegg og bru\u0301karar ta\u0301 teir eru i\u0301 trongum sko\u0301m. Hetta kann bara ska\u00f0a tru\u0301vir\u00f0i\u00f0 hja\u0301 vi\u00f0komandi politikara. Hvi\u0301 skal nakar velja ein, i\u00f0 r\u00e6\u00f0ist mo\u0301tst\u00f8\u00f0u og ikki hevur svar uppa\u0301 spurningar?"}, {"text_idx": "#000021", "text": "Tu\u0301 kanst ikki velja at fer\u00f0ast i\u0301 sosiala mi\u00f0laheiminum og so bert go\u0301\u00f0taka monolog og vinaligan dialog. Ti\u0301 so meldar tu\u0301 teg u\u0301r kjakinum. Politiskt kjak er sja\u0301ldan vinaligt, og ta\u00f0 skal nokk halda fram ho\u0301ast tu\u0301 ikki luttekur i\u0301 ti\u0301 longur, og ta\u00f0 at tu\u0301 meldar teg u\u0301t, f\u00e6r ti\u0301tt tru\u0301vir\u00f0i at minka. At luttaka uttan at vilja luttaka eftir vanligum sp\u00e6lireglum er ikki reelt. Um tu\u0301 roynir at gera ti\u0301nar egnu reglur, kann hetta ska\u00f0a teg i\u0301 si\u0301\u00f0sta enda."}, {"text_idx": "#000022", "text": "Leave a Reply Cancel reply"}, {"text_idx": "#000023", "text": "Your email address will not be published. Required fields are marked *"}]